# Tekstiselite infograafiin Malminetsinnästä kaivostoimintaan: hankkeen vaiheet kuvattuna tyypillisellä aikajanalla

Hankkeen alkaessa yritys valitsee alueen.

Hankkeen alusta 0-2 vuotta: Yritys tekee alueellisia tutkimuksia. Yritys tekee Tukesille varausilmoituksen, joka antaa yritykselle etuoikeuden valmistella malminetsintälupahakemusta.

2-10 vuotta: Yritys tekee kohdentavia tutkimuksia, 5-15 vuotta: yritys tekee kohteellisia tutkimuksia. Näihin tutkimuksiin yritys tarvitsee Tukesin myöntämän malminetsintäluvan. Malminetsintälupa mahdollistaa tutkimukset esiintymien selvittämiseksi. Malminetsintäluvan myöntää Tukes. Lupakäsittelyssä lausuntoja voivat antaa elinkeino-, liikenne ja ympäristökeskus ELY (luonnonsuojelu), kunta (maankäyttö), saamelaiskäräjät (saamelaisten kotiseutualueella), paliskunta (erityisellä poronhoitoalueella). Maanomistajat voivat tehdä muistutuksia.

ELY-keskus koordinoi hankkeen ympäristövaikutusten arviointia.

10-20 vuotta: Yritys tekee investointikairauksia, tutkimuskuiluja ja kannattavuustutkimuksia.

Kaivoshankkeen edetessä Tukes ratkaisee, saako kaivos kaivosluvan. Kaivoslupa oikeuttaa esiintymän hyödyntämiseen. Kaivoslupaa varten lausuntoja antavat ELY, kunta, maakunnan liitto, STUK, saamelaiskäräjät (saamelaisten kotiseutualueella) ja paliskunta (erityisellä poronhoitoalueella). Maanomistajat voivat tehdä muistutuksia.

10-25 vuotta: Yritys perustaa kaivoksen. Kaivostoimintaa varten yritys tarvitsee Tukesilta kaivosturvallisuusluvan, kemikaaliturvallisuuslain mukaiset luvat ja luvan räjähdysaineiden varastointiin. Muilta viranomaisilta kaivostoimintaa varten tarvitaan ympäristölupa ja vesitalouslupa (aluehallintovirasto AVI), kaavoitus ja rakennuslupa (maakunnan liitto, kunnat) sekä kaivostoimistus ja korvaukset (Maanmittauslaitos).

10-50 vuotta: yritys tekee kaivostoimintaa.

Kun yritys lopettaa kaivostoiminnan, vuorossa on jälkihoito ja seuranta. AVI, ELY ja Tukes valvovat myös tätä.